“બહુ ટ્રાફિક વધી ગયો છે નહીં? તમે જો જો આવનારા ત્રણ-ચાર વર્ષમાં અમદાવાદમાં ટ્રાફિક બોમ્બે અને દિલ્હીને પણ ટક્કર આપશે.” આવું આપણે કાયમ દર સિગ્નલે અટકતી વખતે બોલતા હોઈએ છીએ. આપણી માન્યતા જ્યારે સાચી પડે ત્યારે પણ અત્યારે એક અભ્યાસ અનુસાર ગુજરાતના મુખ્ય શહેરોમાં વાહનો અહીં બનાવવામાં આવેલા રસ્તાઓની ક્ષમતા કરતા ત્રણગણા જેટલા છે. આમ ગુજરાતના અમદાવાદ, સુરત, વડોદરા અને રાજકોટમાં જે રસ્તા બનાવવામાં આવ્યા છે તે જેટલા વાહનો સહન કરી શકે છે તેના કરતા અતિશય વધારે સંખ્યામાં આપણે તેના પર વાહનો દોડાવી રહ્યા છીએ.